Nie net het Vrydagaand se wynveiling as fondsinsameling vir die rugby gedien nie, maar die aand is ook moontlik gemaak deur verskeie borge. Die skool bedank veral Sam Segopane van Van’s Auctioneers asook Devril Boucher, die gasspreker van die aand, borge, ouers en die Laeveldse rugbygemeenskap wat die geleentheid moontlik gemaak het.
Bykans 190 gaste het die aand bygewoon en alle verwagtinge oortref wat die fondsinsameling aanbetref. Die o/14A en o/16A-rugbyspanne sien nou uit na hul toer na Paarl Gimnasium, die o/15A’s na Affies en die eerste span na St. Johns tydens die April-vakansie.